***Татарстан Республикасы***

***Кайбыч муниципаль районы***

***Олы Кайбыч авыл җирлеге Советының***

***һәм башкарма комитетының***

***2021 нче елда эшләнгән эшенә отчеты һәм алда торган бурычлар.***

**Хәерле көн, хөрмәтле Альберт Ильгизарович,**

**хөрмәтле авылдашлар, җитәкчеләр,**

**җыелышта катнашучылар!**

**Без бүген Иске Чәчкаб авылында гражданнар җыены үткәрергә җыендык.**

**Рөхсәт итегез 2021 елда эшләнгән эшләргә кыскача анализ ясарга, 2022 елга планнар белән таныштырырга.**

Олы Кайбыч авыл  **җ**ирлеге Советы үзенең эшен т**өзелгән еллык план нигезендә, авыл җирлеге Советы** уставына таянып, халык м**әнфәгатьләрен исәпкә алып оештырды.**

Социаль-көнкүреш проблемаларын, экономик яктан туган сорауларны чишү, тирә-якны яшелләндерү, өмәләр һәм бәйрәмнәрне оешкан төстә уздыру – болар барысы да авыл җирлеге аша уза. Ә иң мөһиме авыл **җирлеген**ә мөрә**җ**әгать иткән хәрбер авылда яшәүчегә индивидуаль якын килеп, барлык сорауларын канәгатьләндерү – безнең иң төп бурычыбыз булып тора.

Төп финанс документы булып авыл җирлеге бюджеты тора.

**АВЫЛ ҖИРЛЕГЕ БЮДЖЕТЫ**

Олы Кайбыч авыл жирлеге Советы һәм башкарма комитеты ел саен уз бюджетын кабул итә.

Бюджетнын керем өлеше физик затларның керем салымыннан (подоходный налог), жир салымыннан (земельный налог), затларның мал-мөлкәтенә салына торган (имущественный налог) налоглардан, дотация һәм субвенциядән тора.

2021 елда керем өлешенең планы 18 млн. 531 мең сум булса, үтәлеш 19 млн 60 мең сумны тәшкил итте. Чыгым өлешенең планы 19 млн. 293 мең 566 сум булса, ел ахырына үтәлеш 19 млн 279 мең 684 сумны тәшкил итте. Бюджетта каралган акча урынлы файдаланылды, керем һәм чыгым өлешенең үтәлеше 100% булды.

Авыл җирлеге башкарма комитетының бюджеты үзебездән җыелган салымнар исәбенә тулыландырыла. Аның планы 3 млн 592 мең сум булса, үтәлеш 4 млн 48 мең сум, ягъни 112 % булды.

* 2021 елда физик затлар мөлкәтенә салым планы 518 мең 700 сум булса үтәлеш 572 мең 676 сум (планга карата 104 % ),
* җир салымы планы 1 млн 28 мең сум - 1 млн 117 мең 632 сум җыелды (үтәлеш 108 %).
* шушы җирлектә урнашкан учреждениеләрдә, агрофирма составында һәм шәхси кибетләрдә эшләүчеләрдән тотылган физик затлар кеременә салымның 4 проценты авыл җирлегенә күчә. Анын планы 1 млн 802 мең 400 сум булса, үтәлеше 2 млн. 99 мең 818 сум, 116 % булды. Бу налогнын утәлеше кешеләрнең хезмәт хакы алуыннан һәм аның күләменә бәйле.

Авыл җирлегендә барлык эшләр дә вакытында эшләнсен өчен (урам утларын төзәтү, урамнарны кардан чистарту, янгынга каршы чаралар һ.б) бюджетның вакытында доход өлеше тулыландырылырга тиеш. Шуңа күрә, халыкның барлык төр салымнарны вакытында түләвеннән, безнең җирлектә яшәүчеләрнең тормыш шартлары, аларга уңайлыклар булдыру тора.

|  |  |
| --- | --- |
| 2022 елга план  Җир налогы – 1 млн. 719 мең  Шәхси милек налогы – 552 мең 200  Физик затларның керем салымы – 1 млн 772 мең Мөлкәт арендалау – 265 мең 400 сум  Бердәм авыл хуҗалыгы салымы – 133 мең 900  Барлыгы 4 млн 442 мең 500 сум. | **Слайтта сүз белән әйтмәскә пауза** |

**ЙОРТ ҺӘМ ҖИРНЕ ТЕРКӘҮ**

2021 елда ”Авыл территорияләрен комплекслы үстерү” дәүләт программасы буенча безнең җирлектә 8 гаилә субсидия алырга торалар. Шуларның 2 се Иске Чәчкаб авылыннан.

Иске Чәчкаб авылында 155 йорт исәптә тора, шуларның 127 сендә кеше яши, 28-се буш йортлар тәшкил итә. (СЛАЙТТА КҮРЕНӘ )

|  |  |
| --- | --- |
| **Слайтта күренә** | **Чәчкаб авылы** |
| Барлык йортлар саны | 155 |
| Кеше яши торган йортлар | 127 |
| Буш йортлар | 28 |
| Шул исәптән вакытлыча кеше яши торган йортлар (дача) | 3 |
| Регистрация уткән йортлар | 147 |
| Регистрация үтмәгән йортлар | 8 |

Бу урында шуны искәртеп үтәсем килә.

Җир кишәрлегенә һәм торак йортка дәүләт теркәве узмаган очракта, билгеләнгән тәртип нигезендә, дәүләт кадастр исәбенә алу һәм милек хокукын теркәү буенча гамәлләрне башкаруыгызны сорыйбыз.

Гадәттә, күчемсез милеккә ике документ булырга тиеш.

1. Объектка хокук булуын раслый торган документ. Бу хосусыйлаштыру килешүе, сату-алу килешүе, җиргә милек турында таныклык, җир кишәрлеген тапшыру турындагы Карар, мирас алу хокукы турындагы таныклык, суд карары һәм башка документлар булырга мөмкин.

2. Милек хокукына дәүләт теркәве турындагы таныклык яки ЕГРН нан выписка. Ягъни сезнең милекнең Росреестрда булуы турындагы документ булырга тиеш. Әгәр мондый документ юк икән, тиз арада теркәргә кирәк.

Барлык сораулар буенча күп фунцияле үзәккә 2 10 14 телефон номеры һәм җир һәм мөлкәт мөнәсәбәтләре палатасына 2 12 15 телефон номеры буенча мөрәҗәгать итүегезне сорыйм.

Күп кенә очракта кешеләр яңа йорт салгач иске йортларын сүтеп ташлыйлар, ләкин учеттан төшерергә оныталар. Моны да исегездә тотсагыз иде.

**АВЫЛ ҖИРЛЕГЕНДӘ ШӘХСИ ХУҖАЛЫКЛАР**

Бүгенге көндә авыл җирлегендә шәхси хуҗалыкларны үстерү һәм халыкның активлыгын арттыру - иң мөһим чараларның берсе булып тора. Шәхси хуҗалыклар авылда яшәүчеләрнең таяныч ноктасы булып санала. Авыл кешесе үзенең бакчасы, терлек-туары аша гаилә бюджетын шактый тулыландыра.

**ИСКЕ ЧЭЧКАБ АВЫЛЫНДА ТЕХНИКА САНЫ**

|  |  |  |  |  |
| --- | --- | --- | --- | --- |
| **Слайтта күренә** | 2018 | 2019 | 2020 | 2021 |
| Тракторлар | 12 | 12 | 12 | 12 |
| Җинел машиналар | 89 | 90 | 90 | 90 |
| Йөк машиналары | 4 | 4 | 4 | 5 |
| Мотоблоклар | 30 | 30 | 30 | 30 |

Дәүләттән төрле программалар һәм грантлар рәвешендә бирелүче ярдәмнән һәркем файдалана ала. Шундый ярдәмнәрнең берсе - шәхси хуҗалыкларына буаз тана сатып алуга тотылган чыгымнарның бер өлеше субсидия рәвешендә кире кайтарыла. Хөкүмәт ярдәменең максаты - савым сыерларының баш санын, терлекчелек продукциясе җитештерүне арттыру, гаиләләргә акча эшләү мөмкинлеге тудыру, халыкны эшле итү. Субсидия яңа сатып алынган һәр тана һәм бер бозаулаган сыер өчен **30 мең** сум исәбеннән бирелә. Әгәр дә сыерда лейкоз чыгып, аны сугым цехына тапшырылган очракта, тана сатып алганда **10 мең** кушылып бирелә.

Таналар авыл хуҗалыгы оешмаларыннан сатып алынырга һәм субсидия алган кеше тананы биш ел асрарга тиеш.

Шулай ук отчет елында булган икенче программа - сөтчелек юнәлешендәге мини-ферма яки терлекләргә сарай төзүчеләргә күрсәтелүче ярдәм.

Төзелгән сарае яки төзелеш эшләре башланган булса һәм шәхси хуҗалыгында өч савым сыеры булган кешеләр **400 мең сум** күләмендәге субсидия ала алалар. Килешүдә күрсәтелгәнчә, сарай сигездән дә ким булмаган сыерга исәпләнгән, ел ярым өчендә шул сарайда сигез баш сыер булырга һәм ким дигәндә биш ел асралырга тиеш.

Әгәрдә **200 мең** сум алырга теләсәләр – 1 гынварга шәхси хуҗалыгында ике баш савым сыеры булырга тиеш һәм килешүдә күрсәтелгәнчә, сарай биштәндә ким булмаган сыерга исәпләнгән, ел ярым өчендә шул сарайда биш баш сыер булырга һәм ким дигәндә биш ел асралырга тиеш.

Хөкемәт тарафыннан шундый мөмкинчелекләр булган чагында, сезгә бу программаларда катнашырга тәкъдим итәм.

Хөкүмәтнең эшсез калучыларга ярдәм итү йөзеннән кабул ителгән “Үзмәшгульлек” программасы актив эшләп килә. Бу программаның асылы - мәшгульлек үзәкләре аша гражданнарны эшмәкәрлеккә тарту, аларга үз эшләрен ачуда булышу икәнлеген беләбез. Иске Чәчкаб авылында “Үзмәшгульлек” программасы буенча 10 кеше теркәгән.

Авылда халык үз хуҗалыгында мал – туар асрап, җитештергән продукциясенең үзеннән артканын сатып әзме – күпме файда эшләп көн күрә. 2021 нче елда шәхси хуҗалыклардан сатылучы продукция күләменең исәбен алып, һәр айга анализ ясалды:

Олы Кайбыч авыл җирлеге буенча;

Сөт 302 мең 852 кг барлыгы 6 миллион 553 мең сум бу 1 кг. 21 сум туры килә;

Ит 67 мең 50 кг. Барлыгы 20 миллион 246 мең 250 сум, 1 килограмы 302 сумда 50 тиен;

Бәрәңге 44 мең 750 килограмм. Барлыгы 796 мең 250 сум, 1 килограмы 17 сумда 80 тиеннән туры килә;

Һәм башкалар 1 миллион 622 мең сумга товарлар сатылган.

12 айга безнең җирлектә уртача керем 29 миллион 217 мең 670 сум тәшкил итте. Бу бер хуҗалыкка уртача керем 35 мең тәшкил итә. Монын нигезендә ит, сөт, бал, бәрәңге сатудан алынган һәм халыкка техника белән хезмәт күрсәтүдән кергән керем ята.

**ШӘХСИ ХУҖАЛЫКЛАРДА ТЕРЛЕКНЕҢ БАШ САНЫ**

|  |  |  |  |  |  |
| --- | --- | --- | --- | --- | --- |
|  | 2019 | 2020 | 2021 | Иске Чәчкаб | |
| 2020 | 2021 |
| Мөгезле эре терлек | 247 | 303 | 352 | 87 | 104 |
| Шул исәптә сыерлар | 97 | 89 | 96 | 29 | 31 |
| Сарыклар | 192 | 320 | 336 | 127 | 117 |
| Кәҗәләр | 133 | 141 | 142 | 15 | 17 |
| Атлар | 30 | 40 | 43 | 9 | 12 |
| Кош-корт | 2097 | 2575 | 2729 | 955 | 971 |
| Умарта оялары | 221 | 240 | 243 | 42 | 45 |
| Куяннар | 41 | 37 | 45 | 0 | 0 |

Шәхси хуҗалыклардан сөт җыюның халыкка өстәмә акча кертүен без яхшы аңлыйбыз һәм моның өчен шартлар тудырырга тырышабыз. Иске Чәчкаб авылында халыктан сөт җыю белән шәхси эшмәкәр Рафаэль Щукин һәм «Экопродукт – Кайбыч» кулланучылар кооперативы шөгельләнәләр. Иске Чәчкаб авылында барлыгы 104 баш мөгезле эре терлек, шул исәптән сыерлар 31 баш. Декабрь аен бетереп 1 литр сөткә **24 сум** белән исәп-хисап ясалды.

Шуңа өстәп Республикадан 1 баш сыерга 2000 сум, 2 баш сыерга – 3000 сум, 3 һәм аннан да кубрәк баш сыерга 4000 сум, ветеринар хезмәт күрсәткән өчен 300 сум исәбеннән 29 баш сыерга 84 мең 700 сум;

11 баш кәҗәгә 500 сум исәбеннән 5 мең 500 сум;

8 баш (3 яшьтән арткан) атка 3000 сум исәбеннән 24 мең сум субсидия бирелде.

Җәйге чорда җитештерелгән продукциягә тиешле бәя булмаган чорда субсидия бирелү җитәкчеләребезнең авылга булган игътибарына тагын бер мисал. Аның максаты-авылда малларның баш санын киметмәү, шәхси ярдәмче хуҗалыкларны үстерүгә этәргеч бирү. Гомер-гомергә сыер асраган авыл халкына шулай ярдәм күрсәтелгәнгә авыл кешесе бик рәхмәтле. Авыл кешесенең авыр хезмәтен җиңеләйтү, терлекчелек тармагы үсешенә ярдәм итү буенча төрле чаралар күрелә.

3 һәм аннан да күбрәк сыер асраучыларга савым аппаратлары тапшырыла. Быел бу программада Иске Чәчкаб авылыннан Рәшит һәм Ильмира Зиннатуллиннар гаиләсе катнашты.

Көз көне ярминкәләр башлану белән районда һәм Казанда оештырыла торган бу ярминкәләрдә без дә актив катнашабыз, шәһәр халкы авылдан килгән ит һәм сөт продукциясен, яшелчәне яратып алалар.

2021 ел авыл хуҗалыгында эшләүчеләр өчен үзгәрешләр елы буларак тарихка кереп калыр. Авыл җирлеге территориясендә “Август – Кайбицы” Җаваплыгы чикләнгән җәмгыять эшли башлады. Бу үзгәрешләр беренче булып идарә итү тармагына, машина трактор тармагына кагылса, икенче булып терлекчелек тармагына кагылды. Үзегез белүегезчә бүген фермалар ябык, терлекләр юк. “Алтын кырлар” Җаваплыгы чикләнгән җәмгыятьтә Иске Чәчкаб авылыннан 15 кеше эшли иде. Шуларның бүгенге көндә 8 кеше эшсез өйдә утыра, 1 кеше мәнгульлек үзәгенә исәпкә басты, 3 кеше “Август – Кайбицы” җаваплыгы чикләнгән җәмгыятьтә, 2 кеше – М-12, 1 кеше - “Алтын кырлар” Җаваплыгы чикләнгән җәмгыятьтә эшлиләр.

Олы Кайбыч авыл җирлегендә 335 җир пае хуҗаларының 16 җир пайы “Габитов” КФХ сында, 133 се “Хасанов” КФХ сында, 186 пае “Алтын кырлар” Агрофирмасында иде. 2021 елда “Габитов” КФХ сында һәм “Хасанов” КФХ сында пай җирләре булучыларга тулысынча икмәк белән һәм акчалата исәп-хисап ясалды.

Агрофирма тарафыннан җир пайлары өчен 1 млн 177 мең 289 сум ведомость белән таратылды. Шулай ук 2017 елда калган бурыч өчен 75 мең 445 сум җир пайлары хуҗаларына күчерелде.

2021 ел ахырында 658 гектар җир (100 паи) Зиннуров КФХ сына арендага бирелде.

1166 гектар җирне (177 паи) Хасанов Айрат Абделхакович арендага алып рәсмиләштереп бетерәчәк.

79 гектарны (12 паи) Муклуков Павел Николаевич арендага алырга җыена.

**АВЫЛ ҖИРЛЕГЕНДӘ ЯШӘҮЧЕЛӘРНЕҢ ШӨГЫЛЕ**

2022 елның 1 январына Иске Чәчкабтагы – 155 хуҗалыкта - 429 кеше исәптә тора, шуларның 56 сы читтә яши, 373 авылда гомер кичерә.

|  |  |  |  |  |  |  |
| --- | --- | --- | --- | --- | --- | --- |
| **Торак пункт исеме** | **барлыгы** | | **Шул исәптән** | | | |
| **хуҗалык** | **халык** | **тормаучылар** | | **торучылар** | |
| **хуҗалык** | **халык** | **хуҗалык** | **халык** |
| Иске Чәчкаб | **155** | **429** | **28** | **56** | **127** | **373** |

Иске Чәчкаб авылында эшкә яраклы халык саны 122 кеше алар арасыннан 5 кеше авыл хуҗалыгында, бюджетта эләүчеләр 42 кеше, төрле оешмаларда эшләүчеләр һәм кече эшмәкәрлек 48, үзмәшгүллек 10 кеше, кырыйга китеп эшләүчеләр 5 кеше һәм эшсез 12 кеше санала.

|  |  |
| --- | --- |
| **Халыкны эш белән тәэмин итү** | **Иске Чәчкаб** |
| Эшкә яраклы халык, барлыгы | 122 |
| Шуларның эшләүчеләре |  |
| -авыл хуҗалыгында | 5 |
| -бюджет өлкәсендә | 42 |
| Башка организацияләрдә, урта һәм кече эшмәкәрлек | 48 |
| үзмәшгульлек | 10 |
| Авылдан читтә эшләүчеләр | 5 |
| Эшсезләр саны | 12 |

Халыкка хезмәт күрсәтүче түбәндәге учрежденияләр исәпләнә:

1. Иске Чәчкаб мәктәбе

2. Балалар бакчасы

3. Китапханә

4. Фельдшер-акушерлык пункты

5. Мәдәният йорты

Бүгенге көндә авылда үз эшен булдырып, матур итеп яшәүчеләр дә бар. Авылда шәхси бульдозеры, бәрәңге утырту, алу җайланмалары булган трактор хуҗалары бар. Әлбәттә, без моңа шат, чөнки авыл җирендә эшне оештыру өчен аларның һәрберсе кирәк.

**СУ БЕЛӘН ТӘЭМИН ИТЕЛЕШ**

Иске Чәчкаб авылын 2 башня су белән тәэмин итә. Быел аллага шөкер суга кытлык булмады.

Отчет елында Иске Чәчкаб авылында башняларны эшләтер өчен 16 мең 600 квт электр энергиясе сарыф ителгән, моның өчен 128 мең 236 сум акча күчерелде.

**ЮЛЛАР**

Авыл җирлеге җитәкчелеге эшчәнлегенең төп максаты – халыкның тормыш муллыгын үстерү, социаль-көнкүреш шартларын яхшырту, барлык ихтыяҗларын канәгатьләндерү өчен тиешле шартлар тудыру. Җирлекне үстерү һәм халыкның яшәү сыйфатын яхшыртуга юнәлдерелгән республика программалары безнең җирлектә дә уңышлы тормышка ашырыла. Юлларны төзекләндерү проблемасының елдан-ел уңышлы хәл ителә баруы-моның ачык мисалы. Юл - авыл яшәеше өчен иң мөһим инфраструктура челтәрләренең берсе. Быел Советлар урамының бер өлешенә щебень юл салынды. Шундый зур финанс чыгымнары тотылып төзелгән юлларны саклау уртак бурычыбыз, яз-көз айларында шуны истән чыгармасак иде.

**ЭЛЕКТРДАН КУЛЛАНУ**

Республикада социаль проект-авыл урамнарын яктырткыч лампалар белән тәэмин итү программасы ел саен эшләп килә.

Багана башындагы янган утларга тотылган электр энергиясе өчен авыл жирлеге бюджетыннан түләнә. Отчет елында Иске Чәчкаб авыл урамнарны яктырту өчен 7 368 кВТ электр энергиясе сарыф ителгән, моның өчен 56 мең 218 сум акча күчерелде. Таймерлар тору хисабына, кич 16.30 сәгатьтә кабына төнге 12 дән иртәнге 5 кә кадәр утлар сүнеп тора һәм иртәнге 7 сәгатькә кадәрле кабынып алалар. Таймерларны сәгать режимында, көннең кыскару һәм озынаю халәтенә карап күчереп торабыз.

2022 елда Иске Чәчкаб авылында 10 светильник алыштыру планга кертелде. 143 мең сумга.

**ГАЗЛАШТЫРУ**

Иске Чәчкаб авылында 149 йортка газ кергән, ягъни 97 %. Газ буенча өзлеклелек килеп туганы юк. Күреп торганыгызча, авылда яңа йортлар төзелеп газлаштыру эшләре дәвам итә.

**ЭЛЕМТӘ**

Иске Чәчкаб авылында кеше яши торган 127 йортның 79 йорта телефон бар, 83 йортка интернет челтәре һәм 76 йортка кабельле телевидениесе тоташтырылган. Почтальон булып Зиннатуллин Рәшит абый эшли. Пенсия, субсидия, юл акчаларын өләшү дә аның өстендә. Район газетасы ”Кайбыч таңнары” на 2022 елның беренче яртыеллыгында Иске Чәчкаб авылында 89 кеше язылган.

|  |  |  |
| --- | --- | --- |
| **Кайбыч таңнары** | **2021 елның 2нче яртыеллыгы** | **2022 елның 1 яртыеллыгы** |
| Чәчкаб авылы | 85 | 89 |

|  |  |
| --- | --- |
|  | **Чәчкаб авылы** |
| Телефон | 79 |
| Интернет | 83 |
| Кабельле телевидение | 76 |

**ТӨЗЕКЛӘНДЕРҮ ҺӘМ ҮЗАРА САЛЫМ**

Муниципаль берәмлекләр таянып эшли торган 131 номерлы Федераль Закон нигезендә Авыл җирлегенә бирелгән вакәләтләр күп булса да, финанслар белән җитәрлек дәрәҗәдә ныгытылмаган. Төзекләндерү эшләре өчен авыл җирлеге бюджетында бернинди акча каралмый. Шул ук вакытта барыбыз да авылларыбызның төзек һәм матур булуын телибез.Үзара салым җыю нәкъ менә шуңа юнәлдерелгән дә инде. Халыктан җыелган үзара салым акчасы авылларны төзекләндерергә ярдәм итә.

Списокта булган 318 кешедән, 6 кеше түләмәгән, 312 кешедән, 500 сум күләмендә, барлыгы 156 мең сум акчаны җыеп алып, авыл Советының махсус счетына кертеп бетергәч, безгә республикадан җыелган сумманы 4 тапкыр арттырып, ягъни 624 мең сум күләмендә субсидия бирелде, иске Чәчкаб авылына барлыгы 780 мең сум күләмендә үзара салым акчасына эшләр башкарылды: Әйтергә кирәк Чәчкаб акчасы фәкать Чәчкабка тотылды!

**Халык тарафыннан җыелган һәм Республика бюджетыннан кергән акчаларны нәрсәгә сарыф иттек?**

1. **Материаллар сатып алып, Иске Чәчкаб авылы буасын чистарту һәм төзекләндерү.**

Бу эшләргә 20 мең сум КФХ Зиннуровка түләнде. Буа территоиясе агачлардан чистартылды, буа уртасыннан чокыр казылды.

1. **Материаллар сатып алып, урам утларын ремонтлау.**

15 мең сум урам утларын ремонтлауга тотылды. Эшләрне ҖЧҖ “Кайбыч агроторгсервис” башкарды.

1. **Территорияләрене санкцияләнмәгән чүплекләрдән чистарту.**

Иске Чәчкаб авылы кырыендагы алмагач бакчасы территориясендәге чүплек һәм авыл кырыендагы посадкаларга түгелгән чүп – чарлар чистартылды. Бу эшләргә 50 мең сум КФХ Зиннуровка түләнде.

1. **Материаллар сатып алып, чишмәләрне ремонтлау һәм территорияләрен төзекләндерү.**

Чишмә яны территориясе тотып алынды, ут баганалары утыртылды. Бу көннәрдә лампочкалар урнаштырып яктылык җибәреләчәк. Бу эшләргә 140 мең сум Кайбыч торак коммуналь хуҗалыгына түләнде.

1. **Материаллар сатып алып, су челтәрләрен ремонтлау.**

242 мең 295 сум аванс итеп Кайбыч торак коммуналь хуҗалыгына күчерелде. Җәй башында Үзәк урамында урнашкан башняда ремонт эшләре башкарылачак.

1. **Материаллар сатып алып, юлларны норматив хәлгә китерү.**

Советлар урамының бер өлешенә щебень юл салынды. Бу эшләрне ИП Шарафиев башкарды, 94 мең 999 сум акча сарыф ителде һәм Крайняя урамының 167 мең 706 сум долгы түләнде.

1. **Торак пункт чикләрендә автомобиль юлларын карап тоту.**

Бу эшләргә 20 мең сум КФХ Зиннуровка түләнде. Юл кырыйлары чабылды.

1. **Материаллар сатып алып, зиратларны чистарту һәм ремонтлау**

ҖЧҖ “Экостройсервис”тан гербицид сатып алынды барлыгы 30 мең сумга. Ветеринария хезмәткәрләре һәм авыл кешеләре ярдәме белән август аенда зиратка гирбицид сиптерелде.

Эшләрнең сметага туры китереп башкару-башкарылмавын районда төзелгән комиссия килеп тикшереп, материалларны санап, эшне кабул итеп алганнан соң гына, эшне башкарган оешмаларга казначылык аркылы узара салым акчалары күчерелеп бетте. Бу июль - ноябрь айлары. Акчалар бер кешенең дә кулында булмады, бары тик счеттан-счетка күчерү юлы белән башкарылды.

Инде аңлап торганыгызча, үзара салым акчасын җыю быел да башкарылачак.

Үзара салым акчасын җыю буенча халык җыеннары үткәрелде. Иске Чәчкаб авылында бу 4 этапта үтте.

Мин сезне 2022 елда үзара салым акчасына планлаштырган эшләр белән таныштырып үтәм. Исемлеккә кертелгән 316 кешедән 500 сум күләмендә 158 мең сум акча җыелырга тиеш, шуңа өстәп республикадан биреләчәк 632 мең сум күләмендә субсидия, барлыгы 790 мең сум булачак.

**Безнең тәкъдимнәр**

- материаллар сатып алып, урам утларын ремонтлау;

- территорияләрне санкцияләнмәгән чүплекләрдән чистарту;

- материаллар сатып алып, чишмәләрне ремонтлау һәм территорияләрен төзекләндерү;

- материаллар сатып алып, су челтәрләрен ремонтлау;

- материаллар сатып алып, юлларны норматив хәлгә китерү;

- торак пункт чикләрендә автомобиль юлларын карап тоту;

- материаллар сатып алып, зиратларны чистарту һәм ремонтлау.

Сорау һәм тәкъдимнәрне чыгыш тәмамланганнан соң бирүегезне сорыйм.

Авылларны төзек һәм чиста тоту беркайчан да мөхимлеген югалтмый. Ел саен 1 апрельдән 1 июньгә кадәр торак пунктларны чистарту буенча икеайлык игълан ителә.

Авыл эчендәге юл кырыйларын яздан көзгә кадәр бюджет хезмәткәрләре көче белән чистартып, чишмә буен, буа өстендәге тратуар кырыйларын чаптырып тордык.

Кайбыч чигеннән Чәчкаб чигенә кадәр булган төп юлның кырыйларын берничә тапкыр Зиннуров Фәрит үз тракторы белэн чаптырды.

Һәр җыенда әйтсәктә чокыр буйларына, посадкаларга чүп ташучылар күрәнә. Әйдәгез мондый эшләр белән шөгельләнмик инде. Үзебез яшәгән җиребезне матур һәм чиста тотыйк. Бергәләшеп өмәләр оештырып, урамнарыбызны, үзебез яшәгән авылыбызны, тирә юнебезне тәртиптә тотсак иде.

**Демографик хәл**

Авыл җирлегендә демографик хәлнең торышын бик куанычтан түгел дияргә була. Иске Чәчкабта 2021 нче елда 3 бала дөньяга килде. Яңа туган баларның 1 се авылда яши 2 се читтә. Яшәү белән үлем бергә йөри, отчет елында 8 кешенең үлеме теркәлде, алдагы елда 5 иде, үлүчеләрнең уртача яше безнең авыл җирлегендә 70 яшь.

Үлүчеләрнең күбесе өлкән яшьтә булсалар да, арада аянычлы үлемнәр белән китүчеләрдә бар.

2021 елда яңа гаилә коручы парлар булмады.

1 кеше пропискага керде, 10 кеше пропискадан төшеп китте. Бүгенге көндә Чәчкаб авылында 373 кеше яши.

**МӘГАРИФ**

Мәктәп-авыл җирлегендәге иң зур коллективтан торган учреждение. Авыл җирлегендә оештырыла торган нинди генә эш, нинди генә чара булмасын, мәктәп директоры Айрат Азатович бернинди каршылыксыз, үзенең кул астында эшләүче коллектив һәм укучылар белән эшне оештырырга булыша. Мәктәп директорының чыгышын аерым тыңларбыз .

**КИБЕТЛӘРНЕҢ ЭШЧӘНЛЕГЕ**

Халыкка хезмәт күрсәтүче учреждениеләрнең эшен контрольләү – авыл җирлеге җитәкчелегенә йөкләнә .

Иске Чәчкаб авылында Садриев Марат Ризаевичның шәхси кибете сәүдә хезмәте күрсәтә. Кирәкле товарлар белән кибет тәэмин ителгән, ипи сатуда эзлекләр юк дип әйтәсе килә.

**МӘДӘНИ ЧАРАЛАР**

Иске Чәчкаб авылында мәдәният йорты, китапхәнә бүгенге көндә матур гына эшләп килә. Мәдәният хезмәте күрсәтү өчен тулы мөмкинлекләр бар. Пандемия шартларында, роспотребназор тәкъдим иткән кагыйдәләрне төгәл үтәп, яшь чикләүләр кулланып, маскалар киеп, кулларны антисептиклар белән эшкәртеп бәйрәмнәр уңаеннан матур гына чаралар үткәрелде.

Апрель аенда районыбызның 30 еллык юбилеен, 9 Майда Бөек Җинүнең 76 еллыгын, Хәтер һәм кайгы көнен билгеләп үттек.

Милли бәйрәмнәребез Сабантуй, Нәүрүз бәйрәмнәрендә катнаштык.

Мәдәният йорты хезмәткәре Рушания Хамзовна белән китапханәче Лилия Фәритовна авылдашлары белән матур концерт программасы оештырып “Җырлый торган авыл” фестивалендә катнаштылар. Иске Чәчкаб авылы талантлары 1 урын яулап 10 меңлек сертификатка ия булдылар.

“Көзге бал”, “ Яңа ел кичәсе” гөрләп үтте. Мәдәният йортында “Оста куллар” түгәрәге эшләп килә. Апаларыбыз бу түгәрәккә бик теләп һәм яратып йөриләр. Балаларның һәм яшьүсмерләрнең ял вакытын файдалы үткәрү максатыннан төрле чаралар оештырыла.

**СӘЛАМӘТЛЕКНЕ САКЛАУ**

Иске Чәчкаб авылында фельдшер-акушерлык пункты халыкка хезмәт күрсәтә.

Медицина учреждениесе җитәкчесенең чыгышын аерым тынлап китәрбез.

**ЯШЬЛӘР БЕЛӘН ЭШ, СПОРТ, АРМИЯ САФЛАРЫНА ЧАКЫРЫЛЫШ**

Яшьләр спорта да үзләрен сынатмыйлар, волейбол ярышларында катнашалар.

Бүгенге көндә 2 егетебез армия сафларында хезмәт итә.

Илдә барган сәяси вакыйгалар туган туфрагына, Ватанына карата мәхәббәт тәрбияләүнең ни дәрәҗәдә мөһим булуын ассызыклый. Яшьләр фән, мәдәният, спорт һәм башка өлкәләрдә үз-үзләрен табарга, Ватаннарын яратырга, тарихны һәм гореф-гадәтләрне белергә тиеш. Соңгы елларда Ватанны саклау, армиядә хезмәт итүне үзенең мөһим бурычы итеп санаучы егетләр саны арта бара.

Аларның әти-әнисенә илебез чикләрен сакларлык лаеклы уллар үстергәне өчен рәхмәт әйтәбез.

**СОЦИАЛЬ ХЕЗМӘТ КҮРСӘТҮ**

Иске Чәчкаб авылында 118 пенсионер гомер кичерә. 2- Бөек Ватан сугышы ветераны, 1 - Бөек Ватан сугышында катнашучының тол хатыны, 2 - тыл хезмәтчәне яши.

Авылда балигъ булмаган балалары булган эчүче, исәптә торучы аналар һәм гаиләләр юк.

Яңа ел алдыннан Кыш бабай белән Кар кызы район башлыгы исеменнән балалар бакчасына йөрмәүче балаларга бүләкләр өләштеләр. Бер бала да ихтибарсыз калмады.

Шулай ук барлык юбилярлар да Район башлыгы исеменнән котлап барылды.

Бәйрәмнәр саен Бөек Ватан сугышы ветераннарына һәм сугыш ветераннарының тол калганган хатыннарына, тыл хезмәтчәннәре дә бүләкләр тапшырыла.

**ХОКУК ТӘРТИБЕН САКЛАУ**

Безнең авыл жирлегендә полициянең участок уполномоченные булып ел дәвамында Нугуманов Раил Равилович эшләде.

Олы Кайбыч авыл жирлеге хокук саклау органнары белән тыгыз элемтәдә тора. Ярдәмләшеп эшли. 2021 елда Иске Чәчкаб авылында зур җинаять кылулар күзәтелмәде.

**ЯНГЫН КУРКЫНЫЧСЫЗЛЫГЫ КАГЫЙДӘЛӘРЕНЕҢ ҮТӘЛЕШЕНЕҢ ТОРЫШЫ**

Янгыннар, ни кызганыч, күзәтелеп тора һәм алар тормышыбызга зур зыян сала, фаҗигаләргә китерә. 2021 елда Иске Чәчкаб авылында 2 янгын очрагы булды. Оелеп куелган эскерт һәм авыл кырыенда коры үлән янды.

Янгын сүндерү хезмәтендә эшләүче хезмәткәрләр белән берлектә күп кенә йортларда йөреп, тикшерү үткәрелде һәм сигнализаторлар куелды. Көнкүреш электр приборларын куллану кагыйдәләрен бозу, сафтан чыккан электр үткәргечтән файдалану очраклары бар. Төзек түгел мич, иске, чыбыгы күренеп торган электр үткәргеч болар үзләре үк янгын чыгуга сәбәпче. Зинһар, бу мәсьәләдә сак булып, үзебезгә дә, тирә-күршеләргә дә куркыныч тудырмасак иде.

Бу урында иминиятләштерү турында сүз алып бару мөһим дип саныйм. Янгын чыкканнан соң, кайбер очракларда, йорт-җирен бик аз суммага яки бөтенләй иминиятләштермәгәнлеге ачыклана. Бу бик кызганыч, ләкин эш узган була. Бу эшкә бармак аша гына карамыйсы иде. Мин сездән елга бер тапкыр үзегезнең булган милкегезне мөмкин булганча зуррак суммага иминиятләштереп куюыгызны һәм уттан кулланганда бик тә сак булуыгызны сорыйм.

**ПРЕДПРИЯТИЕ ҺӘМ УЧРЕЖДЕНИЕ ҖИТӘКЧЕЛӘРЕ БЕЛӘН ҮЗАРА ЭШЧӘНЛЕК ИГАНӘЧЕЛЕК**

Бюджет хезмәткәрләре көче белән шактый гына яфраказык хәзерләп тапшырдык.

Өлкәннәр көне декадасы кысаларында район башлыгы Альберт Ильгизарович мөрәҗәгате белән “Август – Кайбицы” җаваплыгы чикләнгән җәмгыять авылда яшәүче һәр пенсионерга таратырга он һәм шикәр комы алып кайтырга ярдәм итте.

Быел Авыз ачтыру мәҗлесен шушы авылда гомер итүчеләр Илдүс хәзрәт һәм Равия Мухаммадиевлар, Дәүләтша һәм Минзилә Галлямовлар гаиләләре үткәрделәр.

Яңа ел кичәсен уздыру өчен Садрия Савия Хамзовна матди ярдәм күрсәтте.

Игелекле гамәлләре өчен аларга авыл халкы исеменнән һәм үземнең исемемнән бик зур рәхмәтемне белдерәм.

**ДИНИ ТӘРБИЯ**

Иске Чәчкаб авылында мәчетебез эшләп килә. Имамыбыз Мухаммадиев Илдус Гарәй улы, авыл халкы белән уртак тел табып матур гына хезмәт итә. Авыл халкының дини белем алырга теләге зур, өлкән яшьтәгеләр белән бергә яшьләр һәм балалар да дин гыйлемен алырга омтыла. Мәчетебездә укулар уза. Биредә белем алу өчен бөтен мөмкинлекләр тудырылган.

**АВЫЛ ҖИРЛЕГЕНЕҢ ЭШЧӘНЛЕГЕ**

Олы Кайбыч авыл җирлеге үзенең эшендә Уставка һәм “Россия Федерациясендә җирле үзидарәне оештыруның гомуми принциплары турында”гы 131 номерлы Федераль Законга таянып эшли. Авыл җирлеге 10 округка бүленгән, һәр округта 5 елга депутатлар сайланган.

Отчет чорында 16 гражданнар җыены һәм 16 авыл җирлеге Советы утырышлары узды. Депутатлар составыннан торган 5 комиссия оешып эшли. Гражданнарны кабул итү көне булып сишәмбе, жомга көннәре санала. Һәр гариза теркәлә, телдән мөрәҗәгатьләр язылып бара. Һәрберсен уңай якка хәл итәргә тырышабыз. 2021 нче елда барлыгы 309 граждан кабул итүдә булган, 222 справкалар бирелгән, 53 хужалык һәм йорт кенәгәләреннән архив күчермә, 34 характеристика бирелгән. Авыл җирлеге Советы кабул иткән һәр карар, булган яңалыклар авыл җирлеге Советының махсус сайтына куелып бара.

Сентябрь аенда узган Россия Федерациясе Дәүләт Думасына депутатлар сайлау уңай нәтиҗә белән узды. Сайлау кампаниясе вакытында эшләгән сайлау комиссиясе членнарына, һәр йортка кереп, аңлату эше алып барган агитаторларга һәм зур оешканлык, матур сайлау нәтиҗәләре күрсәткән, бердәмлек өчен тавыш биргән халкыма зур рәхмәтемне белдерәм.

Тавыш бирү нәтиҗәләренең без көткәндәге белән туры килүе-безнең халыкның илдә, республикада һәм районда үткәрелә торган сәясәт курсы белән теләктәшлеге нәтиҗәсе.

Район күләмендә 17 авыл җирлеге арасында уза торган рейтингта безнең авыл җирлеге еллык нәтиҗәләр буенча 5 урында. Рейтингта эшчәнлеккә бәя 9 төр буенча, аерым алганда, бюджет, аның үзебездән җыелган керем өлеше, торак төзелеше, туу һәм үлем, кече һәм урта эшмәкәрлеккә ярдәм программаларының тормышка ашырылуы, шәхси хуҗалыклардагы терлекләр саны, спорт ярышларының уздырылуына, ягъни социаль-икътисади үсешкә карап куела.

**Хөрмәтле депутатлар һәм авылдашлар!**

Сезнең исемнән һәм шәхсән үз исемемнән район башлыгы, Альберт Илгизәр улы Рәхмәтуллинга - безнең җирлек территориясен төзекләндерүдә һәм халык белән эшләүдә нәтиҗәле ярдәме өчен рәхмәт сүзләрен җиткерергә рөхсәт итегез. Сезнең ярдәм бөтен җирдә дә сизелерлек. Авыл җирлеге тормышы проблемаларын хәл иткәндә үзара аңлашып эшләвебезгә ышанам.

Чыгышымның ахырында 2022 елга куелган бурычларны үтәү, җирлегебезнең социаль-икътисадый үсешен тәэмин итү өчен бердәм көчебезне куярбыз дип ышандырып каласы килә. Алга таба да бердәм, сау-сәламәт булып, тиешле юнәлештә матур нәтиҗәләр күрсәтеп эшләргә һәм яшәргә язсын.

Игътибарыгыз өчен рәхмәт! Сораулар булса, мин аларны тыңларга, фикер алышырга һәм алга таба эшне башкарырга әзер.